# Základné práva a slobody

## Čl. 12

1 - Ľudia sú slobodní a rovní v dôstojnosti i v právach. Základné práva a slobody sú neodňateľné, nescudziteľné, nepremlčateľné a nezrušiteľné.

2 - Základné práva a slobody sa zaručujú na území SR všetkým bez ohľadu na pohlavie, rasu, farbu pleti, jazyk, vieru a náboženstvo, politické, či iné zmýšľanie, národný alebo sociálny pôvod, príslušnosť k národnosti alebo etnickej skupine, majetok, rod alebo iné postavenie. Nikoho nemožno z týchto dôvodov poškodzovať, zvýhodňovať alebo znevýhodňovať.

# Národná rada Slovenskej republiky

Za poslanca možno zvoliť občana, ktorý má volebné právo, dosiahol vek 21 rokov a má trvalý pobyt na území Slovenskej republiky.

Funkcia poslanca je nezlučiteľná  s výkonom funkcie sudcu, prokurátora, verejného ochrancu práv, príslušníka ozbrojených síl, príslušníka ozbrojeného zboru a poslanca Európskeho parlamentu.

Poslanec podlieha disciplinárnej právomoci NRSR.

Ak bol poslanec pristihnutý a zadržaný pri trestnom čine, príslušný orgán je povinný to ihneď oznámiť predsedovi NRSR. Ak mandátový a imunitný výbor NRSR následný súhlas na zadržanie nedá, poslanec musí byť ihneď prepustený.Ak je poslanec vo výkone väzby, jeho mandát nezaniká, iba sa neuplatňuje.

Poslanec môže interpelovať vládu Slovenskej republiky, člena vlády Slovenskej republiky alebo vedúceho iného ústredného orgánu štátnej správy vo veciach ich pôsobnosti. Poslanec musí dostať odpoveď do 30 dní. O odpovedi na interpelácie sa v NRSR koná rozprava, ktorú možno spojiť s hlasovaním o dôvere.

Poslanec sa môže svojho mandátu vzdať osobným vyhlásením na schôdzi NRSR. Ak mu v tom bránia vážne okolnosti, môže tak urobiť písomne do rúk predsedu NRSR; v takom prípade mandát poslanca zaniká dňom doručenia písomného rozhodnutia.

Mandát poslanca zaniká

a) uplynutím volebného obdobia,

b) vzdaním sa mandátu,

c) stratou voliteľnosti,

d) rozpustením Národnej rady Slovenskej republiky,

e) vznikom nezlučiteľnosti,

f) dňom nadobudnutia právoplatnosti rozsudku, ktorým bol poslanec odsúdený za úmyselný trestný čin alebo ktorým bol poslanec odsúdený za trestný čin, a súd nerozhodol o podmienečnom odložení výkonu trestu odňatia slobody.

NRSR môže uznesením prerušiť svoje zasadanie. Dĺžka prerušenia nesmie presiahnuť štyri mesiace v roku. Počas prerušenia zasadania vykonávajú svoju pôsobnosť predseda, podpredsedovia a výbory. Počas prerušenia zasadania predseda NRSR môže zvolať schôdzu aj pred určeným termínom. Urobí tak vždy, ak o to požiada vláda SR alebo najmenej pätina poslancov.

Neverejné schôdze sa môžu konať len v prípadoch, ktoré ustanoví zákon, alebo v prípade, že sa na tom uznesie Národná rada Slovenskej republiky trojpätinovou väčšinou všetkých poslancov.

Na vyslovenie súhlasu s medzinárodnou zmluvou je potrebný súhlas nadpol. väčšiny všetkých poslancov.

Na prijatie uznesenia o ľudovom hlasovaní o odvolaní prezidenta, na podanie obžaloby na prezidenta a na vypovedanie vojny inému štátu je potrebný súhlas aspoň trojpätinovej väčšiny všetkých poslancov.

Do pôsobnosti Národnej rady Slovenskej republiky patrí najmä:

a) uznášať sa na ústave, ústavných a ostatných zákonoch a kontrolovať, ako sa dodržiavajú,

b) ústavným zákonom schvaľovať zmluvu o vstupe do štátneho zväzku Slovenskej republiky s inými štátmi a o vypovedaní takejto zmluvy,

c) rozhodovať o návrhu na vyhlásenie referenda,

d) pred ratifikáciou vyslovovať súhlas so zmluvami,

e) zriaďovať zákonom ministerstvá a iné orgány ŠS,

f) rokovať o programovom vyhlásení vlády, kontrolovať jej činnosť a rokovať o dôvere vláde,

g) schvaľovať štátny rozpočet,

h) rokovať o základných otázkach vnútornej, medzinárodnej, hospodárskej a inej politiky,

i) voliť a odvolávať predsedu a podpredsedu Najvyššieho kontrolného úradu a troch členov Súdnej rady Slovenskej republiky,

j) uznášať sa o vypovedaní vojnya o uzavretí mieru,

k) vysloviť súhlas na vyslanie ozbrojených síl mimo územia Slovenskej republiky**,**

l) vysloviť súhlas s prítomnosťou zahraničných ozbrojených síl na území Slovenskej republiky.

Predsedu Národnej rady Slovenskej republiky volí a odvoláva v tajnom hlasovaní NRSR nadpolovičnou väčšinou hlasov všetkých poslancov. Predseda je zodpovedný len Národnej rade Slovenskej republiky.

Predseda Národnej rady Slovenskej republiky

a) zvoláva a riadi schôdze NRSR,

b) podpisuje ústavu, ústavné zákony a zákony,

c) prijíma sľub poslancov NRSR,

d) vyhlasuje voľby do NRSR, voľbu prezidenta a voľby do orgánov územnej samosprávy,

e) vyhlasuje ľudové hlasovanie o odvolaní prezidenta Slovenskej republiky.

# Prezident Slovenskej republiky

Kandidátov na prezidenta navrhuje najmenej 15 poslancov alebo občania na základe petície podpísanej najmenej 15 000. Návrhy na voľbu sa odovzdávajú predsedovi Národnej rady Slovenskej republiky najneskôr do 21 dní od vyhlásenia volieb.

Ak pre druhé kolo volieb nie sú dvaja kandidáti, druhé kolo volieb sa neuskutoční a predseda NRSR vyhlási do siedmich dní nové voľby tak, aby sa uskutočnili do 60 dní od ich vyhlásenia.

Sľub skladá pred NRSR do rúk predsedu Ústavného súdu Slovenskej republiky.

Prezident:

a) dojednáva a  ratifikuje medzinárodné zmluvy. Dojednávanie medzinárodných zmlúv môže preniesť na vládu Slovenskej republiky alebo so súhlasom vlády na jej jednotlivých členov,

b) môže podať na Ústavný súd Slovenskej republiky návrh na rozhodnutie o súlade medzinárodnej zmluvy s ústavou alebo s ústavným zákonom,

c) prijíma, poveruje a odvoláva vedúcich diplomatických misií,

d) zvoláva ustanovujúcu schôdzu Národnej rady,

e) *môže rozpustiť Národnú radu Slovenskej republiky*. Toto právo nemôže uplatniť počas posledných šiestich mesiacov svojho volebného obdobia, počas vojny, vojnového stavu alebo výnimočného stavu. Prezident rozpustí Národnú radu v prípade, ak v ľudovom hlasovaní o odvolaní prezidenta nebol prezident odvolaný,

f) *podpisuje zákony*,

g) vymenúva a odvoláva predsedu a ostatných členov vlády a prijíma ich demisiu,

h) vymenúva a odvoláva vedúcich ústredných orgánov, vyšších štátnych funkcionárov, rektorov vysokých škôl, vymenúva vysokoškolských profesorov, vymenúva a povyšuje generálov,

i) udeľuje vyznamenania, ak nesplnomocní iný orgán,

j) *odpúšťa a zmierňuje tresty formou individuálnej milosti alebo amnestie*,

k) je hlavným veliteľom ozbrojených síl,

l) vypovedáva vojnu na základe rozhodnutia Národnej rady a uzatvára mier,

m) môže na návrh vlády nariadiť mobilizáciu ozbrojených síl, vyhlásiť vojnový stav alebo vyhlásiť výnimočný stav a ich skončenie,

n) vyhlasuje referendum,

o) môže vrátiť Národnej rade Slovenskej republiky zákon s pripomienkami do 15 dní od doručenia,

p) podáva Národnej rade Slovenskej republiky správy o stave SR a o závažných politických otázkach,

r) má právo vyžadovať si od vlády a od jej členov informácie potrebné na plnenie svojich úloh,

s) vymenúva a odvoláva sudcov Ústavného súdu, predsedu a podpredsedu Ústavného súdu, prijíma sľub sudcov ÚS a generálneho prokurátora,

t) vymenúva a odvoláva sudcov, predsedu a podpredsedu Najvyššieho súdu, generálneho prokurátora a troch členov Súdnej rady.

Voľbu prezidenta vyhlasuje predseda Národnej rady tak, aby sa prvé kolo volieb uskutočnilo najneskôr 60 dní pred uplynutím funkčného obdobia úradujúceho prezidenta. Ak sa úrad prezidenta uvoľní pred uplynutím funkčného obdobia, predseda Národnej rady vyhlási voľbu prezidenta do siedmich dní tak, aby sa prvé kolo uskutočnilo najneskôr do 60 dní odo dňa vyhlásenia voľby prezidenta.

Prezident sa môže funkcie vzdať; funkčné obdobie skončí dňom doručenia písomného oznámenia tohto rozhodnutia predsedovi Ústavného súdu Slovenskej republiky. Ten to písomne oznámi predsedovi NRSR.

Ak prezident nemôže vykonávať svoju funkciu dlhšie ako šesť mesiacov, Ústavný súd vyhlási, že funkcia prezidenta sa uvoľnila. Dňom tohto vyhlásenia sa skončí funkčné obdobie doterajšieho prezidenta.

Ľudové hlasovanie o odvolaní prezidenta vyhlasuje predseda Národnej rady na základe uznesenia Národnej rady prijatého najmenej trojpätinovou väčšinou všetkých poslancov, a to do 30 dní od prijatia uznesenia tak, aby sa ľudové hlasovanie vykonalo do 60 dní od jeho vyhlásenia.

Prezidenta možno stíhať iba za úmyselné porušenie ústavy alebo za vlastizradu. O podaní obžaloby na prezidenta rozhoduje Národná rada trojpätinovou väčšinou hlasov všetkých poslancov. Obžalobu podáva na Ústavný súd, ktorý o nej rozhodne v pléne. Odsudzujúce rozhodnutie Ústavného súdu znamená stratu funkcie a spôsobilosti ju opätovne získať.

**Vláda Slovenskej republiky**

Vláda je povinná do 30 dní po svojom vymenovaní predstúpiť pred Národnú radu, predložiť jej svoj program a požiadať ju o vyslovenie dôvery.

Ak Národná rada vysloví vláde nedôveru, prezident Slovenskej republiky vládu odvolá. Člen vlády môže podať demisiu prezidentovi. Ak demisiu podá predseda vlády, demisiu podá celá vláda.

Vláda rozhoduje v zbore:

a) o návrhoch zákonov,

b) o nariadeniach vlády,

c) o programe vlády a o jeho plnení,

d) o zásadných opatreniach na zabezpečenie hospodárskej a sociálnej politiky SR,

e) o návrhoch štátneho rozpočtu,

f) o medzinárodných zmluvách , ktorých dojednávanie preniesol na vládu prezident,

g) o súhlase s prenesením dojednávania medzinárodných zmlúv na jej členov,

h) o podaní návrhu na Ústavný súd , aby rozhodol o súlade dojednanej medzinárodnej zmluvy s ústavou a s ústavným zákonom,

i) o zásadných otázkach vnút. a zahraničnej politiky,

j) o podaní návrhu zákona alebo iného závažného opatrenia na verejnú diskusiu,

k) o tom, že požiada o vyslovenie dôvery,

l) o udelení amnestie vo veciach priestupkov,

m) o vymenúvaní a odvolávaní ďalších štátnych funkcionárov v prípadoch ustanovených zákonom a troch členov Súdnej rady,

n) o návrhu na vyhlásenie vojnového stavu, výnimočného stavu a na ich koniec, o vyhlásení a skončení núdzového stavu.

# Ústavný súd Slovenskej republiky

Ústavný súd rozhoduje o súlade:

a) zákonov s ústavou, s ústavnými zákonmi a s medzinárodnými zmluvami,

b) nariadení vlády, všeobecne záväzných právnych predpisov ministerstiev a ostatných ústredných orgánov štátnej správy s ústavou, s ústavnými zákonmi, s medzinárodnými zmluvami,

c) všeobecne záväzných nariadení s ústavou, ústavnými zákonmi, medzinárodnými zmluvami a so zákonmi, ak o nich nerozhoduje iný súd,

d) všeobecne záväzných právnych predpisov miestnych orgánov štátnej správy a všeobecne záväzných nariadení orgánov územnej samosprávy s ústavou, ústavnými zákonmi, medzinárodnými zmluvami, atď.

* Ústavný súd rozhoduje o sťažnosti proti rozhodnutiu o overení alebo neoverení mandátu poslanca Národnej rady Slovenskej republiky.
* o ústavnosti volieb prezidenta, volieb do Národnej rady, volieb do orgánov územnej samosprávy a volieb do Európskeho parlamentu.
* o sťažnostiach proti výsledku referenda a ľudového hlasovania o odvolaní prezidenta.
* či rozhodnutie o rozpustení alebo pozastavení činnosti politickej strany alebo politického hnutia je v zhode s ústavnými a inými zákonmi.
* o obžalobe NRSR proti prezidentovi vo veci úmyselného porušenia ústavy alebo vlastizrady.
* či rozhodnutie o vyhlásení výnimočného alebo núdzového stavu bolo vydané v súlade s ústavou alebo s ústavným zákonom.

Rozhodnutia podľa predchádzajúcich odsekov sú záväzné pre všetky orgány verejnej moci, fyzické osoby alebo právnické osoby, ktorých sa týkajú.

Ústavný súd začne konanie, ak podá návrh:

a) najmenej pätina poslancov Národnej rady,

b) prezident Slovenskej republiky,

c) vláda Slovenskej republiky,

d) súd,

e) generálny prokurátor,

Ústavný súd rozhoduje v pléne vo veciach uvedených hore. Plénum ústavného súdu sa uznáša nadpolovičnou väčšinou všetkých sudcov. Ak sa táto väčšina nedosiahne, návrh sa zamietne. O ostatných veciach rozhoduje ústavný súd v trojčlenných senátoch. Senát sa uznáša nadpolovičnou väčšinou.

Proti rozhodnutiu ústavného súdu nemožno podať opravný prostriedok.

Ústavný súd sa skladá z trinástich sudcov. Sudcov vymenúva na návrh Národnej rady na dvanásť rokov prezident. Národná rada Slovenskej republiky navrhuje dvojnásobný počet kandidátov.

Za sudcu ústavného súdu môže byť vymenovaný občan SR, ktorý je voliteľný do Národnej rady, dosiahol vek 40 rokov, má vysokoškolské právnické vzdelanie a je najmenej 15 rokov činný v právnickom povolaní. Tá istá osoba nemôže byť opakovane vymenovaná za sudcu ústavného súdu.

Na čele ústavného súdu je jeho predseda, ktorého zastupuje podpredseda. Predsedu a podpredsedu vymenúva zo sudcov ústavného súdu prezident.

Ústavný súd dáva súhlas na trestné stíhanie alebo vzatie do väzby sudcu a generálneho prokurátora. Ústavný súd vykonáva disciplinárne konanie voči predsedovi Najvyššieho súdu, podpredsedovi Najvyššieho súdu a generálnemu prokurátorovi.

Sudca ústavného súdu sa môže svojej funkcie vzdať písomným oznámením predsedovi ústavného súdu. Jeho funkcia v takom prípade zaniká uplynutím kalendárneho mesiaca, v ktorom bolo písomné oznámenie o vzdaní sa funkcie doručené.

Prezident sudcu ústavného súdu odvolá:

a) na základe právoplatného odsudzujúceho rozsudku za úmyselný trestný čin,

b) na základe disciplinárneho rozhodnutia ústavného súdu za čin, ktorý je nezlučiteľný s výkonom funkcie sudcu ústavného súdu,

c) ak ústavný súd oznámil, že sudca sa nezúčastňuje na konaní ústavného súdu dlhšie ako jeden rok

d) ak zanikla jeho voliteľnosť do Národnej rady.

# Súdy Slovenskej republiky

Súdna rada Slovenskej republiky

Predsedom Súdnej rady je predseda Najvyššieho súdu. Jej ďalšími členmi sú

a) ôsmi sudcovia, volia a odvolávajú sudcovia,

b) traja členovia, ktorých volí a odvoláva NRSR,

c) traja členovia, vymenúva a odvoláva prezident,

d) traja členovia, vymenúva a odvoláva vláda.

Za člena Súdnej rady podľa b) až d) možno ustanoviť osobu, ktorá je bezúhonná, má vysokoškolské právnické vzdelanie a najmenej 15 rokov praxe.

Do pôsobnosti Súdnej rady Slovenskej republiky patrí:

a) predkladať prezidentovi návrhy kandidátov na sudcov a návrhy na odvolanie sudcov,

b) rozhodovať o pridelení a preložení sudcov,

c) predkladať prezidentovi návrhy na vymenovanie predsedu a podpredsedu Najvyššieho súdu a návrhy na ich odvolanie,

d) predkladať vláde návrhy kandidátov na sudcov, ktorí by mali pôsobiť za Slovenskú republiku v medzinárodných súdnych orgánoch,

e) voliť a odvolávať členov a predsedov disciplinárnych senátov,

f) vyjadrovať sa o návrhu rozpočtu súdov pri zostavovaní návrhu štátneho rozpočtu,

Súdy rozhodujú v senátoch, ak zákon neustanoví, že rozhoduje jediný sudca. Zákon ustanoví, kedy sa na rozhodovaní senátu zúčastňujú aj prísediaci sudcovia z radov občanov a v ktorých veciach môže rozhodnúť aj zamestnanec súdu poverený sudcom. Proti rozhodnutiu zamestnanca súdu je prípustný opravný prostriedok, o ktorom rozhoduje vždy sudca.

Sudcov vymenúva a odvoláva prezident na návrh Súdnej rady; vymenúva ich bez časového obmedzenia.

Za sudcu môže byť vymenovaný občan Slovenskej republiky, ktorý je voliteľný do Národnej rady, dosiahol vek 30 rokov a má vysokoškolské právnické vzdelanie.

Predsedu Najvyššieho súdu a podpredsedu Najvyššieho súdu vymenúva na návrh Súdnej rady zo sudcov Najvyššieho súdu prezident na päť rokov. Tá istá osoba môže byť vymenovaná za predsedu alebo podpredsedu Najvyššieho súdu najviac v dvoch po sebe nasledujúcich obdobiach.

Sudca sa môže svojej funkcie vzdať písomným oznámením prezidentovi. Jeho funkcia v takom prípade zaniká uplynutím kalendárneho mesiaca, v ktorom bolo písomné oznámenie doručené.

Prezident na návrh Súdnej rady môže sudcu odvolať,

a) ak mu zdravotný stav nedovoľuje najmenej počas jedného roka vykonávať sudcovské povinnosti,

b) ak dosiahol vek 65 rokov.

Sudcu možno preložiť na iný súd len s jeho súhlasom alebo na základe rozhodnutia disciplinárneho senátu.

**Prokuratúra Slovenskej republiky**

Prokuratúra chráni práva a zákonom chránené záujmy fyzických osôb, právnických osôb a štátu.

Je povinná vo verejnom záujme vykonávať opatrenia:

* na predchádzanie porušovania zákonnosti,
* na zistenie a odstránenie porušenia zákonnosti,
* na obnovu porušených práv a vyvodenie zodpovednosti za ich porušenie.

Ústava SR neobmedzuje pôsobnosť prokuratúry len na presadzovanie záujmov štátu, či na pôsobnosť v trestnej oblasti. Na druhej strane jej však nedáva mocenské oprávnenia. Prokurátor nemá oprávnenie zasahovať do základných ľudských práv a slobôd, tzn. že nerozhoduje o:

* vzatí do väzby,
* porušení tajomstva prepravovaných správ,
* vykonaní domovej prehliadky,
* inom narušení domovej slobody.

Generálna prokuratúra je ústredný  štátny orgán a najvyšší orgán prokuratúry, ktorý je nadriadený ostatným prokuratúram. Sídli v Bratislave a na jej čele stojí generálny prokurátor.

Generálna prokuratúra SR:

* zabezpečuje plnenie úloh patriacich do pôsobnosti generálneho prokurátora,
* riadi, organizuje a kontroluje činnosť podriadených prokuratúr,
* dozerá na jednotné uplatňovanie zákonov a všeobecne záväzných právnych predpisov podriadenými,
* vedie register trestov a zabezpečuje ochranu údajov uvedených  v registri trestov.

Generálny prokurátor stojí na čele prokuratúry. Jeho funkčné obdobie je sedem rokov. Do funkcie môže byť vymenovaný najviac na dve po sebe nasledujúce funkčné obdobia.

Za generálneho prokurátora môže byť vymenovaný len prokurátor, ktorý dosiahol vek najmenej 40 rokov a ktorý aspoň päť rokov vykonával justičnú prax.

Generálneho prokurátora možno odvolať z funkcie pred uplynutím jeho funkčného obdobia len vtedy, ak:

* bol súdu pozbavený spôsobilosti na právne úkony alebo jeho spôsobilosť bola obmedzená,
* stratil štátne občianstvo Slovenskej republiky,
* bol odsúdený za spáchanie trestného činu,
* stal sa členom politickej strany alebo hnutia,
* začal činnosť, ktorá je nezlučiteľná s funkciou,
* nie je spôsobilý zo zdravotných dôvodov vykonávať funkciu po čas dlhší ako jeden rok,
* nemá trvalý pobyt na území SR.

Národnej rade podáva raz za rok správu o činnosti prokuratúry, z ktorej vyplýva stav zákonnosti. Má právo byť prítomný na schôdzach národnej rady. Môže podávať návrhy na voľbu kandidátov za sudcov Ústavného súdu. Predsedovi národnej rady môže predložiť podnety na prijatie zákonov, ich zmeny a doplnenia.

Ústavnému súdu Slovenskej republikyje oprávnený podať:

* návrh na začatie konania o súlade práv. predpisov,
* návrh na začatie konania o výklad ústavných zákonov, ak je vec sporná,
* sťažnosť na neústavnosť alebo nezákonnosť volieb do národnej rady alebo do orgánu územnej samosprávy alebo proti výsledku volieb,
* sťažnosť na neústavnosť alebo nezákonnosť voľby a odvolania prezidenta Slovenskej republiky,
* sťažnosť proti výsledku referenda alebo ľudového hlasovania o odvolaní prezidenta,
* návrh na preskúmanie rozhodnutia o rozpustení politickej strany alebo politického hnutia.

Prokurátor je oprávnený podať protest proti  
a) všeobecne záväznému právnemu predpisu vydanému orgánom verejnej správy, a to  
1. vyhláške, výnosu a opatreniu ústredného orgánu štátnej správy, 2. všeobecne záväznému nariadeniu územnej samosprávy, 3. všeobecne záväznému právnemu predpisu orgánu miestnej štátnej správy,   
b) opatreniu,   
c) rozhodnutiu, ktorým bol porušený zákon.

Prokurátor môže podaný protest vziať späť. Proti rozhodnutiu o proteste prokurátora môže prokurátor podať nový protest. Orgán VS, ktorý vybavuje protest, je povinný umožniť prokurátorovi účasť na prejednaní protestu, ak o to prokurátor požiada. Konanie o proteste prokurátora je osobitné konanie, v ktorom sa rozhoduje, či všeobecne záväzným právnym predpisom vydaným orgánom verejnej správy, opatrením alebo rozhodnutím bol porušený zákon .alebo iný všeobecne záväzný právny predpis.

**Verejný ochranca práv**

Nezávislý orgán, ktorý sa podieľa na ochrane základných práv a slobôd fyzických osôb a právnických osôb pri konaní, rozhodovaní alebo nečinnosti orgánov verejnej správy, ak je v rozpore s právnym poriadkom alebo princípmi demokratického a právneho štátu.

Volí ho NRSR na obdobie piatich rokov z kandidátov, ktorých jej navrhne najmenej 15 poslancov. Možno zvoliť občana SR, ktorý je voliteľný za poslanca a v deň voľby dosiahol 35 rokov. Nemôže byť členom politickej strany ani politického hnutia.

Funkcia zaniká dňom nadobudnutia právoplatnosti odsúdenia za úmyselný trestný čin alebo stratou voliteľnosti.

NRSR ho môže odvolať, ak mu zdravotný stav dlhodobo, najmenej však počas troch mesiacov, nedovoľuje riadne vykonávať povinnosti vyplývajúce z jeho funkcie.